als_Latn dik_Latn ron_Latn
Afër 10 mijë prishtinas kanë votuar për Kadri Veselin, kryetarin e PDK-së. 7276 vota ka marrë Ramush Haradinaj, kandidat i PAN-it për kryeministër.
Kadri Veseli ka grumbulluar gjithsej 9963 vota në Prishtinë, nga 17 mijë e 141 votues gjithsej të koalicionit PDK-AAK-Nisma në kryeqytet.
Pas tij më së shumti votues brenda këtij koalicioni ka rezultuar të ketë kandidati për kryeministër i PAN-it, Ramush Haradinaj. Kreu i AAK-së ka fituar gjithsej 7276 vota.
3100 votues nga Prishtina del t’i ketë Memli Krasniqi, ndërsa 2213 kryediplomati Enver Hoxhaj, shkruan Gazeta Express.
Në mesin e më të votuarve të PDK-së në Prishtinë janë edhe Shemsi Veseli (1831 vota), Elmi Recica (1773 vota), Fatmir Xhelili (1567 vota), Sala Shala-Berisha (1334 vota), Hajdar Beqa (1084).
Po ashtu, mbi një mijë vota në Prishtinë kanë fituar edhe mbesa e presidentit Hashim Thaci, Evgjeni Thaçi dhe djali i Ukshit Hotit, Andin Hoti. E para 1036 vota, gjegjësisht 1006 i dyti.
Ndërsa, djali i Sami Lushtakut, Mërgimi ka arritur mbështetjen e vetëm 934 votuese kryeqytetas.
Lista të cilën e ka siguruar Gazeta Express përmban vetëm rezultatet për kandidatët e PDK-së për deputetë, ndërsa mungojnë ata të AAK-së e Nismës, përjashtuar ato të kandidatit për kryeministër, Ramush Haradinaj.
als_Latn als_Latn als_Latn als_Latn als_Latn als_Latn als_Latn als_Latn